b'\n_START_ARTICLE_\nTiramisu\n_START_PARAGRAPH_\nTiramisu yra itali\xc5\xa1kas desertas, gaminamas i\xc5\xa1 sausaini\xc5\xb3 \xe2\x80\x9epir\xc5\xa1teli\xc5\xb3\xe2\x80\x9c, i\xc5\xa1mirkyt\xc5\xb3 kavoje, kiau\xc5\xa1inio tryni\xc5\xb3 ir maskarpon\xc4\x97s s\xc5\xabrio. Tiramisu gardinamas Marsalos vynu ir kakavos milteliais. Tiramisu receptai buvo pritaikyti \xc4\xafvairiems pudingams, pyragams ir kitiems desertams._NEWLINE_Tiramisu atsiradimo istorij\xc5\xb3 yra ne viena. Vieni teigia, kad pirmasis toks receptas buvo apra\xc5\xa1ytas Giovanni Capnist recept\xc5\xb3 knygoje I Dolci Del Veneto 1983\xc2\xa0m. Istorik\xc5\xb3 teigimu, pirm\xc4\x85 kart\xc4\x85 Tiramisu buvo pamin\xc4\x97tas Sienoje. \xc5\xa0i versija teigia, kad toks gaminys buvo pagamintas did\xc5\xbeiojo Toskanos hercogo Kozimo III garbei 1969\xc2\xa0m. gruod\xc5\xbeio 24 d., kuomet jis aplank\xc4\x97 Sienos miest\xc4\x85.'